एक अन्‍य सवाल के जवाब में कुमार ने कहा, मैं किसी प्रभामंडल की वजह से राजनीति में नहीं आया. मैं इनसे लेसर पेड आदमी हूं. पहली कविता 100 रुपये में पढ़ी. बिना शीशे की रोडवेज बस में चला, फिर देश का सबसे महंगा कवि बना. मैं 6-7 महीने पहले अमेठी गया. रायबरेली में जहां मइया जी जीतती हैं और अमेठी, जहां भइया जी जीतते हैं. इन दोनों के बीच जो सड़क है, वह गड्ढों के बीच है. इस पर 6 महीने में 12 गर्भवती महिलाओं की मौत हुई. ऐसे इलाके के सांसद की जमानत जब्त होनी चाहिए. मुझे ऐसा लगता है.